ജോജു വിഷയം നിയമസഭയില്: എങ്ങനെ സമരം നടത്തണമെന്ന് തങ്ങളെ പഠിപ്പിക്കേണ്ടെന്ന് പ്രതിപക്ഷനേതാവ് ജോജു വിഷയം നിയമസഭയില് ഉന്നയിച്ച് ധനമന്ത്രി. സിനിമാ താരത്തെ വഴി തടഞ്ഞതും വാഹനം അടിച്ചു തകര്ത്തതും ആരെന്ന് ധനമന്ത്രി ചോദിച്ചു. എന്നാല് എങ്ങനെ സമരം നടത്തണമെന്ന് തങ്ങളെ പഠിപ്പിക്കേണ്ടെന്ന് പ്രതിപക്ഷനേതാവ് വി.ഡി.സതീശന് മറുപടി നല്കി. തുടര്ന്ന് നടന് ജോജു ജോര്ജിനെ മദ്യപാനിയായി ചിത്രീകരിച്ചത് ശരിയായിലെന്ന് മുഖ്യമന്ത്രിയും സഭയില് ചൂണ്ടിക്കാട്ടി. ജോജു ജോര്ജിനെ മദ്യപാനിയായി ചിത്രീകരിച്ചത് പ്രതിപക്ഷ നേതാവ് അന്വേഷിക്കണമെന്ന് മുഖ്യമന്ത്രി പറഞ്ഞു. കേരളത്തില് സമരപരമ്ബര നടത്തിയവരാണ് വിമര്ശിക്കുന്നതെന്ന് പ്രതിപക്ഷ നേതാവ് മറുപടി നല്കി. Read Also : കെ സുധാകരന് നുണ പറഞ്ഞു, പ്രവര്ത്തകരുടെ ഗുണ്ടായിസത്തിന് പ്രോത്സാഹനം നല്കി ജോജുവിന് പിന്തുണയുമായി എ എ റഹീം കൊച്ചിയിലെ സമരം എന്തിനെന്ന് ജനം വിലയിരുത്തട്ടെ. ജോജുവിെന മര്ദിച്ചിട്ടില്ല. മദ്യപിച്ചിട്ടുണ്ടെന്ന് ആദ്യം പറഞ്ഞത് പൊലീസാണ്. സിപിഐഎമ്മിന്റെ സമരത്തിലേക്കാണ് വന്നതെങ്കില് അനുശോചനം നടത്തേണ്ടിവന്നേനെയെന്നും സതീശന് പറഞ്ഞു. ഇന്ധനവില കൂട്ടുമ്ബോഴുള്ള അധിക വരുമാനം സബ്സിഡിയായി നല്കണം. മീന്പിടിത്ത ബോട്ടുകള്, ഓട്ടോ, ടാക്സി എന്നിവയ്ക്കും ഇളവ് നല്കണമെന്നും പ്രതിപക്ഷനേതാവ് ആവശ്യപ്പെട്ടു. ഇന്ധന വില വര്ധന സഭ നിര്ത്തിവെച്ച് ചര്ച്ച ചെയ്യാത്തതില് പ്രതിഷേധിച്ച് പ്രതിപക്ഷം സഭയില്നിന്ന് ഇറങ്ങിപ്പോയി. Story Highlights : oppositionleadervdsatheesanreactionkochicongressstrike